CELEX: 21982A0607(01)
Language: fi
Date: 1982-06-07 00:00:00
Title: Arabitalousyhteisön neuvoston (CAEU) ja Euroopan yhteisöjen välinen yhteistyösopimus

Avis juridique important

|

21982A0607(01)

Arabitalousyhteisön neuvoston (CAEU) ja Euroopan yhteisöjen välinen yhteistyösopimus  

Virallinen lehti nro L 300 , 28/10/1982 s. 0023 - 0024 Suomenk. erityispainos Alue 11 Nide 10 s. 0145  Ruotsink. erityispainos Alue 11 Nide 10 s. 0145  Espanjank. erityispainos: Luku 11 Nide 16 s. 0024  Portugalink. erityispainos: Luku 11 Nide 16 s. 0024 

Arabitalousyhteisön neuvoston (CAEU) ja Euroopan yhteisöjen välinen YHTEISTYÖSOPIMUS (82/726/EHTY, ETY, Euratom)ARABITALOUSYHTEISÖN NEUVOSTO,(jäljempänä "neuvosto") jota edustaa sen pääsihteeri,jaEUROOPAN YHTEISÖT,joita edustaa komission puheenjohtaja, jotkaOVAT TIETOISIA siitä, että on välttämätöntä osallistua tehokkaasti ja aktiivisesti taloudellisen kehityksen alan toimivaltaisten elinten välisten suhteiden kehittämiseen ja parantamiseen, jaHALUAVAT tehdä parhaansa yhdistääkseen toimintansa osapuolien yhteisen edun palvelemiseksi,OVAT SOPINEET SEURAAVAA:I artikla Neuvoston pääsihteeristö ja Euroopan yhteisöjen komissio tiedottavat toisilleen tutkimuksista, asiakirjoista ja tiedoista, joita on saatavissa niiden yhteistä etua koskevan yhteistyön osalta.II artikla Neuvoston pääsihteeristö ja Euroopan yhteisöjen komissio lähettävät aiheellisin väliajoin asiantuntijoita välittämään tietojaan ja kokemuksiaan sekä osallistumaan yhteistä etua koskeviin seminaareihin, jotta ne voivat molemmin puolin hyötyä käytännön alojen kokemuksistaan.III artikla Neuvoston pääsihteeristö ja Euroopan yhteisöjen komissio kutsuvat toisensa kokouksiin, joista voi olla erityistä etua.IV artikla Neuvoston pääsihteeristö ja Euroopan yhteisöjen komissio tiedottavat toisilleen käynnissä olevista ja suunnitelluista ohjelmista yhteistä etua koskevilla aloilla.V artikla Tämä sopimus on voimassa viisi vuotta allekirjoittamispäivästään, ja se uusitaan ilman eri toimenpiteitä yhtä pitkäksi ajaksi, ellei toinen osapuoli ilmoita kirjallisesti päätöksestään irtisanoa sopimus kuutta kuukautta ennen sen päättymistä.VI artikla Tämän sopimuksen määräyksiä voidaan tarkistaa ja muuttaa kokonaan tai osittain osapuolien yhteisellä sopimuksella.VII artikla Tämä sopimus tulee voimaan päivänä, jona Arabitalousyhteisön neuvoston pääsihteeri ja Euroopan yhteisöjen komission puheenjohtaja allekirjoittavat sen.VIII artikla Tämä sopimus on tehty kahtena alkuperäkappaleena arabian ja englannin kielellä kummankin tekstin ollessa yhtä todistusvoimainen.Tehty Brysselissä 7 päivänä kesäkuuta 1982.Arabitalousyhteisön puolestaPääsihteeri>VIITTAUS FILMIIN>Fakhri KaddoriEuroopan yhteisöjen puolestaEuroopan yhteisöjen komission puheenjohtaja>VIITTAUS FILMIIN>Gaston E. Thorn